Ice music

Ice Music (også kjent som Icemusic og Ismusikk) ble til i 1999 da Terje Isungset fikk forespørsel av Vinterspillene på Lillehammer om å lage et bestillingsverk, Under is, som skulle framføres i en frossen foss ved Mesnaelva i februar 2000. Verket ble komponert for trompet, vokal, perkusjon og is, samt 15 dansere og en performancekunstner. Konserten ble tatt opp og sendt på NRK samme år. Senere samme året ble Terje Isungset spurt om å lage musikk til Ishotellet i Jukkasjärvi i Sverige i samarbeid med Bengt Carling. Oppdraget skulle munne ut i Sveriges bidrag til Milleniumsferingen nyttårsaften ved den verdensomspennende TV-sending.Icemusic.no

Isungset har siden den gang utviklet sitt eget musikalske univers ved å skjære ut sine egne musikkinstrumenter av rent frossent vann fra innsjøer og elver.«Portrett Terje Isungset», NRK 2. april 2012

Den første cd-innspillingen av Ice Music ble til på Ice Hotel SwedenIce Hotel i 2001, og under tittelen Iceman Is«Iceman Is» , All-ice.no Musikerne var blant annet Terje Isungset på ispercussion, ishorn, isofon; Arve Henriksen på istrompet og sang; Iro Haarla på isharpe, og Palle Mikkelborg på trompet. Isungset fortsatte sitt arbeid med ismusikk, og opprettet plateselskapet All Ice Records i 2005, et uavhengig plateselskap som kun utgir musikk spilt på musikkinstrumenter framstilt av is, eller «istrumenter» som Isungset kaller det.«Naturen er sjefen» , Morgenbladet 13. januar 2006 Plateselskapet har nå (2017) gitt ut syv ulike plater med ismusikk (se diskografi).

I 2005 fikk Isungset også ideen om å lage Ismusikkfestival på Geilo, og den første ble arrangert her ved første fullmåne i 2006, og har blitt arrangert ved første fullmåne hvert år siden den gang.Verdens eneste Ice Music Festival , IcemusicfestivalDuhaime-Ross, Arielle (23. februar 2017): «Ice, ice, baby» , Vice News I 2007 ble den første turneen med Ice Music gjennomført i Japan, Norge og Svalbard; 33 konserter totalt i regi av Rikskonsertene.Johansen, Hege E. (12. januar 2007): «Iceman Is bergtok publikum» , Altaposten

Isungset har også gjort det mulig å spille iskonserter innendørs. Første innendørs iskonsert var i Oslo den 26. september 2007 under Det internasjonale polaråret. Ismusikken har ekspandert, og flere hundre konsert har blitt spilt i blant annet Australia, India, Russland, Canada, USA, Japan, Kina, Italia, Østerrike, Tyskland, Belgia, Nederland, Sverige, Finland, Norge, Grønland, Portugal, Frankrike, England og Spitsbergen.

Alle av Isungsets iskonserter er dokumentert på eget nettsted, Icemusic.no.

 Diskografi 
 Iceman Is (2002)
 Igloo (2006)
 Two Moons (2007)
 Ice Concerts (2008)
 Hibernation (2009)
 Winter Songs (2010)
 Meditations (2015) 

 Referanser 

 Eksterne lenker 
 «Chilling out with the world's only icemusician» , CNN

Kategori:Musikkalbum fra 2002